ໂອບາມາ ຊຸກຍູ້ໃຫ້ ສະພາສູງສະຫະລັດ ຮັບຮອງເອົາ ກົດໝາຍກ່ຽວກັບທະເລ ສະບັບປີ 1982
ທ່ານພາ​​ແນ​ດຕ້າ ກ່າວວ່າ ​ເຖິງ​​ເວລາ​ແລ້ວ​ທີ່​ຈະຕ້ອງ ຮັບຮອງເອົາສັນຍາ​​ນີ້ ທີ່​ຈະ​ອໍານວຍ​​ໃຫ້ກໍາ​ປັ່ນ​ຂອງສະຫະລັດ ​​ເຂົ້າ​ໄປ​ຍັງທຸກແຫ່ງໄດ້.
ເມື່ອເດືອນແລ້ວນີ້ ລັດຖະບານໂອບາມາໄດ້ເລີ່ມດໍາເນີນ ຄວາມພະຍາຍາມອີກເທື່ອໃໝ່ ເພື່ອ ຊຸກຍູ້ໃຫ້ສະພາສູງສະຫະລັດ ຮັບຮອງເອົາສົນທິສັນຍາວ່າດ້ວຍກົດໝາຍກ່ຽວກັບທະເລ ສະບັບ ປີ 1982 ຂອງອົງການສະຫະປະຊາຊາດ ບັນດາເຈົ້າໜ້າທີ່ລັດຖະບານໂອບາມາກ່າວວ່າ ສົນທິສັນຍາດັ່ງກ່າວນີ້ ຖືວ່າຈໍາເປັນທີ່ສຸດເພື່ອພິທັກປົກປ້ອງສິດທິຂອງກອງທັບເຮືອສະ ຫະລັດ ໃນການດໍາເນີນການຊ້ອມລົບຢູ່ນອກຝັ່ງທະເລຂອງຈີນ Luis Ramirez ຜູ້ສື່ຂ່າວວີໂອເອ ປະຈໍາທໍານຽບຫ້າແຈ ມີລາຍງານກ່ຽວກັບເລຶ່ອງນີ້ ຊຶ່ງທອງປານຈະນໍາມາສະເໜີທ່ານ ທ່ານ ລີອອນ ພາແນດຕ້າ ລັດຖະມົນຕີປ້ອງກັນປະເທດສະຫະລັດ ບອກບັນດາສະມາຊິກສະພາສູງສະຫະລັດແລະຄົນອື່ນໆ ທີ່ກອງປະຊຸມເລື້ອງສົນທິສັນຍາວ່າດ້ວຍກົດໝາຍກ່ຽວກັບທະເລ ທີ່ວໍຊິງຕັນເມື່ອຕົ້ນເດືອນຜ່ານມາວ່າ ມັນເຖິງເວລາແລ້ວທີ່ສະຫະລັດຈະໃຫ້ສັດຕະ ຍາບັນແກ່ ສົນທິສັນຍາ ອາຍຸ 30 ປີສະບັບນີ້ ທີ່ວາງກົດລະບຽບກະຕິກາຕ່າງໆກ່ຽວກັບ ການເດີນເຮືອ ແລະເຂດເສດຖະກິດສະເພາະຂອງປະເທດຕ່າງໆ ທ່ານພາແນດຕ້າກ່າວວ່າ ສົນທິສັນຍາດັ່ງກ່າວນີ້ຈະຮັບປະກັນໃຫ້ ກໍ່າປັ່ນລົບ ກໍ່າປັ່ນພານິດ ແລະເຮືອບິນຂອງສະຫະລັດ ສາມາດເຂົ້າໄປຍັງທຸກໆແຫ່ງທີ່ຈໍາເປັນຕ້ອງໄປ ຊຶ່ງທ່ານກ່າວ ວ່າ: ລັດຖະບານປະທານາທິບໍດີໂອບາມາ ກ່າວວ່າ ການໃຫ້ສັດຕະຍາບັນແກ່ສົນທິສັນຍາດັ່ງກ່າວ ນີ້ ແມ່ນຈະພິທັກປົກປ້ອງສິດທິຂອງກອງທັບເຮືອສະຫະລັດ ເພື່ອທໍາການຊ້ອມລົບຢູ່ໃນເຂດ ນ່ານນໍ້າທີ່ໃກ້ຈີນ ບ່ອນທີ່ຜ່ານມາ ກໍ່າປັ່ນຂອງຈີນເຄີຍຮາວີກໍ່າປັ່ນຂອງສະຫະລັດ ຈີນ ຊຶ່ງເປັນພາຄີຢູ່ໃນສົນທິສັນຍາ ນີ້ ໄດ້ອ້າງສິດທິຄວບຄຸມເຂດນ່ານ ນໍ້າທີ່ໄກຈາກຝັ່ງຂອງຕົນອອກໄປ 370 ກິໂລແມດ ວ່າເປັນເຂດເສດ ຖະກິດສະເພາະຂອງຕົນ ແລະ ເພາະສະນັ້ນ ກໍສາມາດຫ້າມກອງ ທັບເຮືອຕ່າງໆບໍ່ໃຫ້ທໍາການຊ້ອມ ລົບກັນຢູ່ໃນບໍລິເວນນັ້ນ ຊຶ່ງສະຫະ ລັດກ່າວວ່າ ປະເທດໃດກໍບໍ່ມີສິດ ຄວບຄຸມແບບນັ້ນ ຢູ່ກາຍລະຍະ 22 ກິໂລແມດ ຈາກຝັ່ງຂອງຕົນ ສ່ວນພົນເອກ Martin Demp- sey ປະທານເສນາທິການຮ່ວມ ກໍກ່າວວ່າ ວໍຊິງຕັນເຊື່ອວ່າການ ທີ່ໄດ້ເປັນພາກສ່ວນນຶ່ງຂອງ ສົນທິສັນຍາວ່າດ້ວຍກົດໝາຍກ່ຽວກັບທະເລນັ້ນ ແມ່ນຈະຊ່ວຍເຊື່ອມໂຍງຄວາມແຕກຕ່າງ ລະຫວ່າງນາໆຊາດ ພົນເອກ Martin Dempsey ກ່າວວ່າ: ການໃຫ້ສັດຕະຍາບັນແກ່ສົນທິສັນຍາດັ່ງກ່າວ ແມ່ນໄດ້ຖືກຖ່ວງດຶງໄວ້ຍ້ອນຄວາມເປັນຫ່ວງ ຕ່າງໆນາໆຂອງບັນດາຜູ້ນໍາສະພາຄອງແກຣສສະຫະລັດບາງຄົນທີ່ເຕືອນວ່າ ສົນທິສັນຍານີ້ ຂົ່ມຂູ່ຕໍ່ອະທິປະໄຕຂອງສະຫະລັດ ແລະອໍານວຍໃຫ້ອົງການສະຫະປະຊາຊາດ ມີອໍານາດ ຄວບຄຸມສິດທິກ່ຽວກັບນໍ້າ ມັນແລະແຮ່ທາດອື່ນໆ ຫຼາຍເກີນໄປ ບັນດາຜູ້ຄັດຄ້ານກ່າວອີກ ວ່າ ການໃຫ້ສັດຕະຍາບັນແກ່ສົນທິສັນຍາສະບັບນີ້ ຈະບໍ່ເຮັດໃຫ້ຈີນປ່ຽນແປງການອ້າງເອົາ ສິດທິທາງທະເລຂອງຕົນແຕ່ຢ່າງໃດ ການຊຸກຍູ້ເທື່ອໃໝ່ຂອງສະຫະລັດເພື່ອໃຫ້ຮັບຮອງເອົາສົນທິສັນຍາດັ່ງກ່າວນີ້ ແມ່ນມີຂຶ້ນ ໃນຂະນະທີ່ກະຊວງປ້ອງກັນປະເທດສະຫະລັດເພ່ງເລັງຄວາມສົນໃຈໃໝ່ ໄປໃສ່ການເສີມ ສ້າງກໍາລັງທະຫານແລະການເສີມຂະຫຍາຍອິດທິພົນຂອງຈີນ ຢູ່ໃນຂົງເຂດເອເຊຍປາຊິຟິກ ນອກນີ້ແລ້ວ ວໍຊິງຕັນຍັງຕິດຕາມເບິ່ງຢ່າງໃກ້ຊິດ ຂໍ້ຂັດແຍ້ງທີ່ທະວີຄວາມຮຸນແຮງຂຶ້ນ ລະຫວ່າງປັກກິ່ງ ແລະ ຟິລິບປິນ ກ່ຽວກັບເກາະໆນຶ່ງໃນເຂດທະເລຈີນໃຕ້ນັ້ນ